Foroplæring i skoleperiode 2 på SSA -EUD

# Formål med oplæringen

* At eleven bevidstgøres om det professionelle arbejde med kommunikation og relation i de psykiatriske oplæringsperioder.
* At eleven bliver afklaret på sin kommende oplæringsperiode.
* At bevidstgøre eleven om læringsprocessen i overgangen mellem skole og oplæring.

# Indhold

Foroplæringen består af 2 dage, der indgår som en del af oplæringsperiode 2. Mødetider aftales med oplæringsstedet.

Datoer for for-oplæring fremgår af holdet skole- og oplæringsplan.

Foroplæringen afvikles på førstkommende oplæringssted (i forhold til deleoplæringerne).

Skolen introducerer eleven til foroplæringen og opgaver i forbindelse hermed samt opsamling efter foroplæringen.

# Opgaver i forbindelse med foroplæringen

Opgave 1 (forud for foroplæringen)

Refleksionsopgave

Du skal som elev orientere dig om dit kommende oplæringssted. Det kan du bl.a. gøre ved at tjekke dit oplæringssteds hjemmeside. Følgende skal beskrives:

1. Hvilke tanker gør du dig om det, du skal ud og møde i den psykiatriske foroplæring?
2. Hvad glæder du dig til, og hvad bekymrer dig?

Notér dine refleksioner (ca. ½ A4-side) og forbered dig på at dele disse med oplæringsstedet.

Opgave 2 (i foroplæringen)

Forud for opgaven skal du have læst følgende kapitler i ”Mødet med borgeren og patienten” af Engers, Anne C (Red), Munksgaard 2017. 1 udgave og 1. oplag:

* + Kap. 5: Professionelle relationer
	+ Kap. 10: Professionel kommunikation
	+ Kap. 11: Målrettet kommunikation

Beskriv en kommunikation med en patient/borger.

Det kan være dig selv eller en medarbejders kommunikation med en patient/borger.

1. Beskriv kort situationen, hvem, hvad, hvor.
2. Udfyld nedenstående skema umiddelbart efter den observerede kommunikation.
3. Søg vejledning og dialog i løbet af arbejdet med opgaven.
4. Medbring dit skriftlige produkt til opfølgning i undervisningen på skolen.
5. Vær opmærksom på tavshedspligt og anonymisering i dit skriftlige produkt.

|  |  |  |
| --- | --- | --- |
| **Hvad sagde****patienten/borgeren?** | **Hvad sagde eleven/personalet?** | **Hvad observerede du i forhold****til kommunikationen?** |
|  |  |  |

Det anbefales, at opgaven udarbejdes på oplæringsstedet.

Tilrettet den 12. September 2024.